ᱨᱟᱢᱟᱥᱣᱟᱢᱤ ᱯᱚᱨᱚᱢᱮᱥᱣᱚᱨᱚᱢ

ᱢᱮᱡᱚᱨ ᱨᱟᱢᱟᱥᱣᱟᱢᱤ ᱯᱚᱨᱚᱢᱮᱥᱣᱚᱨᱚᱢ (᱑᱓ ᱥᱮᱯᱴᱮᱢᱵᱚᱨ ᱑᱙᱔᱖, ᱢᱩᱢᱵᱟᱭ - ᱒᱕ ᱱᱚᱵᱷᱮᱢᱵᱚᱨ ᱑᱙᱘᱗, ᱥᱨᱤᱞᱚᱝᱠᱟ), ᱟᱡ ᱨᱮᱱ ᱜᱟᱛᱮ ᱠᱚ ᱫᱚ ᱯᱟᱨᱤ ᱠᱚ ᱢᱮᱛᱟᱭ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱨᱤᱱᱤᱡ ᱢᱤᱫ ᱚᱯᱷᱤᱥᱚᱨ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱟᱡᱟᱜ ᱫᱤᱞᱜᱟᱹᱨᱤᱭᱟᱹ ᱞᱟᱹᱜᱤᱫ ᱛᱮ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱷᱟᱹᱫᱽ ᱥᱤᱨᱯᱟᱹ ᱯᱚᱨᱚᱢ ᱵᱤᱨ ᱪᱚᱠᱨᱚ ᱮ ᱧᱟᱢ ᱟᱠᱟᱫᱼᱟ ᱾

ᱡᱤᱭᱚᱱ
᱑᱖ ᱡᱟᱱᱩᱣᱟᱨᱤ ᱑᱙᱗᱒ ᱥᱟᱞᱮ ᱨᱮ ᱯᱮᱨᱟᱢᱮᱥᱣᱚᱨᱚᱱ ᱫᱚ ᱑᱕ ᱵᱮᱴᱮᱞᱤᱭᱟᱱ ᱢᱟᱦᱟᱨ ᱨᱮᱡᱤᱢᱮᱱᱴ ᱨᱮ ᱫᱚᱥᱟᱨ ᱞᱤᱴᱮᱱᱮᱱᱮᱱᱴ ᱞᱮᱠᱟᱛᱮ ᱥᱚᱨᱴ ᱥᱚᱨᱵᱷᱤᱥ ᱠᱚᱢᱤᱥᱚᱱ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱑᱖ ᱡᱟᱱᱩᱣᱟᱨᱤ ᱑᱙᱗᱔ ᱨᱮ ᱞᱮᱯᱷᱴᱮᱱᱮᱱᱴ ᱞᱮᱠᱟᱛᱮ ᱯᱨᱳᱢᱳᱰ ᱟᱠᱟᱱᱟ, ᱩᱱᱤ ᱫᱚ ᱛᱟᱭᱚᱢ ᱛᱮ ᱨᱤᱜᱩᱞᱟᱨ ᱠᱚᱢᱤᱥᱚᱱ ᱮ ᱧᱟᱢ ᱠᱮᱫᱼᱟ, ᱟᱨ ᱑᱒ ᱚᱠᱴᱚᱵᱚᱨ ᱑᱙᱗᱙ ᱨᱮ ᱠᱮᱯᱴᱮᱱ ᱟᱨ ᱓᱑ ᱡᱩᱞᱟᱭ ᱑᱙᱘᱔ ᱨᱮ ᱢᱮᱡᱚᱨ ᱞᱮᱠᱟᱛᱮ ᱯᱨᱳᱢᱳᱰ ᱟᱠᱟᱱᱟᱭ ᱾

ᱯᱷᱟᱹᱫᱽ ᱠᱟᱹᱢᱤ
᱒᱕ ᱱᱚᱵᱷᱮᱢᱵᱚᱨ ᱑᱙᱘᱗ ᱦᱤᱞᱚᱜ, ᱢᱮᱡᱚᱨ ᱨᱟᱢᱟᱥᱣᱟᱢᱤ ᱯᱚᱨᱚᱢᱮᱥᱣᱚᱨᱚᱱ ᱥᱨᱤᱞᱚᱝᱠᱟ ᱨᱮ ᱥᱟᱨᱪ ᱚᱯᱨᱮᱥᱚᱱ ᱠᱷᱚᱱ ᱨᱩᱣᱟᱹᱲᱚᱜ ᱠᱟᱱ ᱚᱠᱛᱮ ᱨᱮ, ᱧᱤᱫᱟᱹ ᱵᱮᱲᱟ ᱨᱮ, ᱟᱡᱟᱜ ᱠᱚᱞᱚᱢ (ᱯᱷᱟᱹᱫᱽ ᱜᱩᱴ) ᱫᱚ ᱢᱤᱫ ᱜᱩᱴ ᱢᱤᱞᱤᱴᱮᱱᱴ ᱠᱚ ᱦᱚᱛᱮᱛᱮ ᱠᱚ ᱡᱟᱨᱯᱟ ᱞᱮᱫᱟ, ᱚᱠᱚᱭ ᱠᱚᱣᱟᱜ ᱨᱮ ᱕ ᱜᱚᱴᱟᱝ ᱨᱟᱭᱯᱷᱚᱞ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱞᱜᱟ ᱛᱮᱜᱮ ᱢᱚᱱᱮᱭ ᱵᱩᱡᱷᱟᱹᱣ ᱠᱮᱜᱼᱟ, ᱞᱚᱞᱚ ᱦᱟᱛᱟᱝᱤᱭᱟᱹ ᱠᱚ ᱛᱟᱭᱚᱢ ᱠᱷᱚᱱ ᱜᱷᱮᱨᱟᱣ ᱠᱮᱜᱼᱟ ᱟᱨ ᱩᱱᱠᱩ ᱨᱮᱭ ᱦᱟᱨᱟᱣ ᱠᱮᱜᱼᱟ, ᱡᱟᱦᱟᱸ ᱫᱚ ᱩᱱᱠᱩ ᱥᱟᱱᱟᱢ ᱠᱚ ᱟᱠᱵᱟᱠᱟᱣ ᱩᱛᱟᱹᱨ ᱞᱮᱱᱟ᱾ ᱛᱤᱻᱛᱤ ᱞᱟᱹᱲᱦᱟᱹᱭ ᱡᱚᱠᱷᱮᱡ ᱢᱤᱫ ᱞᱚᱞᱚ ᱦᱟᱛᱟᱝᱤᱭᱟᱹ ᱫᱚ ᱟᱡᱟᱜ ᱠᱚᱲᱟᱢ ᱨᱮᱭ ᱜᱩᱞᱤ ᱞᱮᱫᱮᱭᱟ ᱾ ᱢᱮᱡᱚᱨ ᱯᱟᱨᱟᱢᱮᱥᱣᱚᱨᱚᱱ ᱫᱚ ᱢᱟᱭᱟᱝᱚᱜ ᱛᱩᱞᱩᱪ ᱨᱮ ᱞᱚᱞᱚ ᱦᱟᱛᱟᱝᱤᱭᱟᱹ ᱴᱷᱮᱱ ᱠᱷᱚᱱ ᱨᱟᱭᱯᱷᱮᱞ ᱨᱮᱡ ᱠᱟᱛᱮ ᱮ ᱴᱷᱩ ᱜᱚᱡ ᱞᱮᱫᱮᱭᱟ ᱾ ᱜᱟᱹᱦᱤᱨ ᱛᱮᱭ ᱜᱷᱟᱹᱞ ᱟᱠᱟᱱ ᱛᱟᱦᱮᱱ ᱨᱮᱦᱚᱸ ᱩᱱᱤ ᱫᱚ ᱟᱡᱟᱜ ᱜᱩᱨ ᱫᱷᱟᱹᱵᱤᱡ ᱟᱡᱟᱜ ᱠᱚᱞᱚᱢ ᱨᱮᱱ ᱯᱷᱟᱹᱫᱽ ᱠᱚ ᱞᱚᱞᱚ ᱦᱟᱛᱟᱝᱤᱭᱟᱹ ᱠᱚ ᱥᱟᱶ ᱞᱟᱹᱲᱦᱟᱹᱭ ᱤᱫᱤ ᱨᱮᱭᱟᱜ ᱚᱰᱟᱨ ᱮ ᱮᱢᱟ ᱠᱚ ᱠᱟᱱ ᱛᱟᱦᱮᱸᱫ ᱾ ᱯᱮᱭᱟ ᱞᱚᱞᱚ ᱦᱟᱛᱟᱝᱤᱭᱟᱹ ᱠᱚ ᱜᱚᱡ ᱞᱮᱫ ᱠᱚᱣᱟ ᱟᱨ ᱯᱮᱭᱟ ᱨᱟᱭᱯᱷᱚᱞ ᱟᱨ ᱵᱟᱨᱭᱟ ᱨᱚᱠᱮᱴ ᱞᱚᱧᱪᱟᱨ ᱠᱚ ᱧᱟᱢ ᱞᱮᱫᱟ ᱟᱨ ᱡᱟᱨᱯᱟ ᱠᱚ ᱢᱮᱴᱟᱣ ᱞᱮᱫ ᱛᱟᱠᱚᱣᱟ ᱾

ᱯᱚᱨᱚᱢ ᱵᱤᱨ ᱪᱚᱠᱨᱚ ᱚᱱᱚᱞ ᱨᱮ
ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ ᱨᱮ ᱯᱚᱨᱚᱢ ᱵᱤᱨ ᱪᱚᱠᱨᱚ ᱨᱮᱱᱟᱜ ᱚᱱᱚᱞ ᱫᱚ ᱱᱚᱝᱠᱟ ᱢᱮᱱᱟᱜᱼᱟ:

ᱟᱭ.ᱯᱤ.ᱠᱮ.ᱮᱯᱷ ᱫᱤᱥᱟᱹ ᱨᱩᱣᱟᱹᱲ ᱦᱩᱲᱟᱹᱜ
᱑᱕ ᱚᱜᱚᱥᱴ ᱒᱐᱑᱒ ᱨᱮ, R.K. ᱨᱟᱫᱷᱟᱠᱨᱤᱥᱱᱚᱱ, ᱫᱤ ᱦᱤᱱᱫᱩ ᱨᱮᱱᱟᱜ ᱠᱚᱞᱚᱢᱵᱚ ᱠᱷᱚᱵᱚᱨᱤᱭᱟᱹ ᱫᱚ IPKF ᱴᱨᱟᱱᱥᱠᱨᱟᱭᱵᱷᱤᱥᱚᱱ ᱨᱮ ᱢᱤᱫᱴᱮᱱ ᱟᱹᱰᱤ ᱢᱟᱨᱟᱝ ᱵᱷᱩᱞ ᱚᱞ ᱞᱮᱫᱟ:
ᱚᱱᱚᱞ ᱨᱮ ᱚᱞ ᱢᱮᱱᱟᱜᱼᱟ: IC 32907F MAJ. P.RAMASWAMY MVC 25 NOV 1987 8 MAHAR. MVC ᱫᱚ ᱢᱚᱦᱟ ᱵᱤᱨ ᱪᱚᱠᱨᱚ, ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱤᱞᱤᱴᱟᱨᱤ ᱰᱮᱠᱳᱨᱮᱥᱚᱱ ᱨᱮᱱᱟᱜ ᱩᱯᱨᱩᱢ ᱠᱟᱱᱟ ᱾ ᱢᱟᱲᱟᱝ ᱫᱚ ᱚᱠᱚᱭ ᱦᱚᱸ ᱱᱚᱣᱟ ᱵᱷᱩᱞ ᱵᱟᱠᱚ ᱧᱮᱞ ᱟᱠᱟᱫ ᱛᱟᱦᱮᱸᱫ᱾ ᱚᱱᱰᱮ ᱤᱧ ᱛᱟᱦᱮᱸᱱ ᱚᱠᱛᱮ, ᱤᱧᱟᱜ ᱢᱚᱱᱮ ᱨᱮ ᱱᱚᱶᱟ ᱦᱮᱡ ᱮᱱᱟ ᱡᱮ ᱚᱞ ᱟᱠᱟᱱ ᱑᱒᱐᱐ ᱜᱟᱱ ᱯᱷᱟᱹᱫᱽ ᱠᱚᱣᱟᱜ ᱧᱩᱛᱩᱢ ᱟᱨ ᱥᱟᱨᱦᱟᱣ ᱫᱚ ᱡᱚᱛᱚ ᱜᱮ ᱥᱟᱹᱨᱤ ᱵᱟᱝ ᱠᱟᱱᱟ ᱾ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱠᱷᱚᱱ ᱠᱷᱟᱹᱞᱤ ᱒᱑ ᱜᱚᱴᱟᱝ ᱥᱤᱧᱚᱛᱤᱭᱟᱹ ᱠᱚᱣᱟᱜ ᱧᱩᱛᱩᱢ ᱨᱮ ᱯᱤ.ᱵᱤ.ᱥᱤ ᱢᱟᱹᱱ ᱢᱮᱱᱟᱜᱼᱟ, ᱯᱟᱨᱚᱢᱮᱥᱣᱚᱨᱚᱱ ᱫᱚ IPKF ᱨᱮᱱ ᱢᱤᱫᱴᱮᱱ ᱜᱮᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱱᱚᱝᱠᱟᱱ ᱥᱤᱨᱯᱷᱟᱹᱭ ᱧᱟᱢ ᱟᱠᱟᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱚᱦᱟᱨ ᱨᱮᱡᱤᱢᱮᱱᱴ ᱨᱤᱱᱤᱡ ᱢᱤᱫᱴᱟᱹᱝ ᱱᱚᱝᱠᱟᱱ ᱯᱷᱟᱹᱫᱽ ᱦᱚᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱷᱟᱹᱫᱽ ᱥᱤᱨᱯᱟᱹ ᱮ ᱧᱟᱢ ᱟᱠᱟᱫᱼᱟ᱾ ᱑᱙᱔᱑ ᱥᱮᱨᱢᱟ ᱠᱷᱚᱱ ᱠᱟᱹᱢᱤᱭᱟᱠᱟᱱ ᱢᱤᱫ ᱨᱮᱡᱤᱢᱮᱱᱴ ᱞᱟᱹᱜᱤᱫ ᱱᱚᱶᱟ ᱫᱚ ᱟᱹᱰᱤ ᱢᱟᱨᱟᱝ ᱠᱟᱛᱷᱟ ᱠᱟᱱᱟ ᱾"

ᱢᱤᱫ ᱚᱲᱟᱜ ᱧᱩᱛᱩᱢ ᱨᱮ
᱑᱙᱙᱘ ᱥᱮᱨᱢᱟ ᱨᱮ ᱢᱮᱡᱚᱨ ᱨᱟᱢᱟᱥᱣᱟᱢᱤ ᱯᱚᱨᱚᱢᱮᱥᱣᱚᱨᱚᱱ ᱟᱜ ᱥᱟᱨᱦᱟᱣ ᱨᱮ ᱟᱨᱠᱳᱴ ᱰᱟᱦᱟᱨ ᱪᱮᱱᱱᱟᱭ ᱨᱮ ᱢᱤᱫ ᱠᱚᱞᱚᱱᱤ ᱵᱮᱱᱟᱣ ᱠᱟᱛᱮ ᱢᱮᱡᱚᱨ ᱨᱟᱢᱟᱥᱣᱟᱢᱤ ᱯᱚᱨᱚᱢᱮᱥᱣᱚᱨ ᱟᱜ ᱢᱟᱹᱱ ᱨᱮ ᱮ.ᱰᱤ.ᱮᱪ.ᱳ. ᱯᱚᱨᱚᱢᱮᱥᱣᱚᱨᱚᱱ ᱵᱤᱦᱟᱨ ᱧᱩᱛᱩᱢ ᱛᱮ ᱠᱚ ᱧᱩᱛᱩᱢ ᱠᱮᱫᱼᱟ ᱾


ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱚᱨᱚᱢ ᱵᱤᱨ ᱪᱚᱠᱨᱚ
ᱛᱷᱚᱠ:ᱯᱚᱨᱚᱢ ᱵᱤᱨ ᱪᱚᱠᱨᱚ ᱦᱟᱢᱮᱴᱤᱡ